Toborzó oldal

Készíts a Magyar Honvédség II. Rákóczi Ferenc 14. Műszaki Ezred számára egy bemutatkozó oldalt, ahol az érdeklődők jelentkezhetnek is honvédnek az egységhez. A feladat megoldásához HTML, CSS és Bootstrap használata szükséges.

A weboldalad két HTML oldalból álljon. Készíts egy index.html, illetve egy jelentkezes.html fájlt, ezekbe dolgozz. Mindkét oldalon legyen menü, ahol a két oldal között tud ugrálni a felhasználó.

Az index.html oldal kialakításához használd fel a forras.txt-ben található szövegeket.

* Az alakulat nevét (Magyar Honvédség II. Rákóczi Ferenc 14. Műszaki Ezred) tedd h1-es tagek közé.
* A végig nagybetűvel írt szavakat tedd h3-as tagek közé, valamint méretezd megfelelően a Bootstrapben megtalálható osztályszelektorok segítségével.
* A „FŐ FELADATOK, KÉPESSÉGEK” alcímhez tartozó részt helyezd rendezetlen listába, a lista típusa „square” legyen
* A „TÖRTÉNET” szekcióban lévő évszámmal kezdődő szöveget helyezd rendezetlen listába, a lista típusa „none” legyen

A feladathoz csatolt képeket helyezd el az oldalon. Minden képet használj fel. Minimum egy kép a jelentkezés oldalon is legyen. (Plusz, internetről szerzett képek használata megengedett, de a mellékelt képeket fel kell használni)

A jelentkezés oldalra készíts egy űrlapot, amin keresztül az érdeklődők jelentkezhetnek az egységhez szolgálatra.

Az űrlap egy h2-es tagben lévő „Jelentkezés” címmel kezdődjön, valamint méretezd megfelelően a Bootstrapben megtalálható osztályszelektorok segítségével.

Az űrlapnak az alábbi mezőket kell tartalmaznia:

* vezetéknév és keresztnév
* email
* telefonszám
* lakcím
* születési dátum
* küldés gomb az alábbi szöveggel: „Jelentkezem”

Az oldal stílusát külön css fájlban, de html-en belül is alakíthatod.

Az oldal stílusa alkalmazkodjon a Honvédség színvilágához és szellemiségéhez. Az oldal kinézete rátok van bízva, de ocsmány munkát nem akarok látni feltöltve.

Ha kész vagy a feladattal az összes felhasznált fájlt tedd egy mappába (ha eddig nem tetted meg), tömörítsd saját névvel ellátva és töltsd fel classroomba.